[{"text_idx": "#000003", "text": "Fel rhan o\u2019u hymgyrch Merched y Dyfodol, gofynnodd Girlguiding i filoedd o ferched am y pynciau oedd yn bwysig iddyn nhw, ac roedd yr amgylchedd yn un o\u2019r 5 uchaf."}, {"text_idx": "#000004", "text": "O ganlyniad, mae 1st Amlwch Guides wedi gwneud addewid i daclo llygredd plastig er mwyn amddiffyn y blaned, ac fe wnaethant gysylltu gyda Rhun i rannu eu haddewidion plastig gyda fo."}, {"text_idx": "#000005", "text": "Fe wnaeth Rhun rannu\u2019r addewidion yma gyda ACau eraill yr wythnos hon, ac ychwanegu ei addewid ei hunan i\u2019r rhestr."}, {"text_idx": "#000007", "text": "\u201cMae aelodau o Geidiaid Amlwch wedi ysgrifennu ataf i rannu eu haddewidion plastig. Maent yn cynnwys addewidion i ddefnyddio gwellt metel neu bapur, i ailddefnyddio poteli plastig, ac i ddal eu gafael ar blastig nes iddynt ddod o hyd i fin ailgylchu. Bydd eraill yn prynu bwyd mewn cynwysyddion di-blastig, yn rhoi\u2019r gorau i ddefnyddio haenen lynu, neu, ac rwy\u2019n dyfynnu, \u2018Dweud wrth mam am beidio a\u0302 phrynu bagiau plastig.\u2019 Maent yn gofyn i ni fel Aelodau Cynulliad i ymuno a\u0302 hwy a bod yn amddiffynwyr y blaned, drwy wneud addewidion plastig ein hunain."}, {"text_idx": "#000008", "text": "\u201cByddaf yn rhannu fy addewidion ar gyfryngau cymdeithasol. Byddaf yn addo ceisio ailgylchu\u2019n dda bob amser a pharhau i gefnogi ymgyrchwyr dros gynllun dychwelyd blaendal\u2014rhywbeth y mae\u2019r Geidiaid yn cytuno sy\u2019n syniad da iawn. Ac rwyf fi a Geidiaid Amlwch yn gwahodd pob un ohonoch i wneud eich addewidion plastig eich hunain drwy ddefnyddio\u2019r hashnod #AddewidPlastig."}, {"text_idx": "#000009", "text": "\u201cDrwy weithio efo\u2019n gilydd, mi allwn ni wneud gwahaniaeth go iawn. A gadewch inni gymryd arweiniad gan ein pobl ifanc, achos eu dyfodol nhw ydy o.\u201d"}, {"text_idx": "#000012", "text": "\u201cNid problem tymhorol ydi'r pwysau ar ein GIG - ..."}]